Diari Oficial de la Generalitat Valenciana


Sumari del DOGV 5917, del 19-12-2008 (2008/14819)

Assumpte civil 000450/2006. Notificació de la interlocutòria a Yasmín Cisneros Cortina.
---------------------------------------------------------------------------------------

### Dades del document

Número de DOGV
:   5917

Data del DOGV
:   19-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14670


Data del document
:   30-09-2008

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 000450/2006. Notificació de la interlocutòria a Yasmín Cisneros Cortina. [2008/14558]  
María Isabel Miranda Navarro, secretària del Jutjat de Primera Instància número 7 de Castelló de la Plana, en el judici referenciat, ha dictat la resolució que té el text literal següent:  
«Interlocutòria número 257/2007  
Jutge que la dicta: José Luis Conde-Pumpido García.  
Lloc: Castelló de la Plana  
Data: 19 de juny de 2007  
Fet  
Primer. El procurador senyor Rivera Huidobro, en representació que té acreditada de Miguel Francisco Sendra Solsona, va presentar sol·licitud de reconeixement de la sentència dictada pel Tribunal Municipal Popular de Playa (Cuba), de data 29 d'agost de 2003, en el procediment de divorci número 362/2003, seguit entre el seu representat i Yasmín Cisneros Cortina. Els fets en què fonamentava la pretensió eren els següents:  
Miguel Francisco Sendra Solsona i Yasmín Cisneros Cortina van contraure matrimoni a la ciutat de La Habana (Cuba) el 4 d'abril de 2001, sense haver tingut descendència.  
2. El 29 d'agost de 2003, el Tribunal Municipal Popular de Playa (Cuba) va dictar sentència de divorci d'estos cònjuges.  
Segon. Admesa a tràmit la sol·licitud, esta es va traslladar a la demandada Yasmín Cisneros Cortina, que no va comparéixer, i al Ministeri Fiscal, el qual va informar en el sentit que s'oposava al que s'havia sol·licitat perquè no constava cap tractat internacional per a aplicar-lo en relació a este, i per haver-se dictat la resolució en rebel·lia de la part contrària.  
Fonaments jurídics  
Primer. D'acord amb els articles 951 i següents de l'antiga Llei d'Enjudiciament Civil (en vigor, en virtut de la disposició derogatòria única 1-3.ª de la Llei 1/2000), el reconeixement de l'eficàcia a Espanya de resolucions dictades a països estrangers es durà a cap mitjançant tres criteris subsidiaris:  
a) D'acord amb el que s'establix en els tractats internacionals.  
b) Pel principi de reciprocitat, i  
c) Per la concurrència dels requisits previstos en l'article 954 de la Llei d'Enjudiciament Civil 1881.  
En este supòsit, i no constant l'existència de cap tractat subscrit per Espanya i Cuba sobre reconeixement de sentències estrangeres, i com es desconeix l'aplicació del principi de reciprocitat, que l'hauria d'haver provat la part sol·licitant, és procedent atendre's a l'article 954, en virtut del qual les executòries tindran força a Espanya si reunixen les circumstàncies següents:  
1. Que l'executòria haja sigut dictada a conseqüència de l'exercici d'una acció personal.  
2. Que no haja sigut dictada en rebel·lia.  
3. Que l'obligació amb que s'ha procedit per al compliment de la qual siga lícita a Espanya.   
4. Que la carta executòria reunisca els requisits necessaris en la nació en què s'haja dictat per a ser considerada com a autèntica, i els que les lleis espanyoles requerixen perquè siga efectiva a Espanya.  
A la vista de la documental que obra en les actuacions, es desprén la concurrència dels 4 requisits esmentats, pel que fa a la sentència dictada en data 29 d'agost de 2003 pel Tribunal Municipal Popular de Playa (Cuba), fou a conseqüència d'una acció personal (la de divorci), no fou dictada en rebel·lia (hi ha que considerar complit este requisit sempre que el demandat haja sigut cridat al plet i haja tingut oportunitat de comparéixer en este, encara que de manera voluntària poguera deixar de fer-ho, cosa que va ocórrer en el cas de les actuacions, on consta acreditat documentalment que la demandada en este procés, Yasmín Cisneros Cortina, va ser citada en deguda forma d'acord amb la legislació processal cubana, encara que posteriorment deixara voluntàriament de comparéixer en el procediment; a més a més, en la diligència practicada el 6 de març de 2007 amb motiu de la tramitació de la Comisión Regatería lliurada en este procediment, la demandada va afirmar que es reconeixia divorciada des del mes d'agost de 2003, la qual cosa suposa un reconeixement i acceptació de la sentència el reconeixement de la qual ara es demana), es lícita a Espanya (on també està reconegut el divorci), i la sentència apareix degudament legalitzada. Havent-se complit també els tràmits processals regulats en els articles 956 i 957 de l'antiga Llei d'Enjudiciament Civil, és procedent reconéixer que l'esmentada sentència té eficàcia a Espanya.  
Part dispositiva  
En atenció al que s'ha exposat,  
José Luis Conde-Pumpido García, magistrat jutge de Primera Instància número 7 de Castelló de la Plana, acorda:   
Reconéixer l'eficàcia a Espanya de la sentència de divorci de Miguel Francisco Sendra Solsona i Yasmín Cisneros Cortina dictada pel Tribunal Municipal Popular de Playa (Cuba) en data 29 d'agost de 2003 en el procediment de divorcio 362/2003.  
Notifiqueu esta resolució a les parts i al Ministeri Fiscal, i feu-los saber que contra esta no es pot interposar cap recurs.  
Esta és la meua interlocutòria, que ordene i firme».  
En atenció al desconeixement de l'actual domicili o residència de la part demandada, per provisió de data 30 de setembre de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació a Yasmín Cisneros Cortina.  
Castelló de la Plana, 30 de setembre de 2008.- La secretària judicial: María Isabel Miranda Navarro.